জান্নাতুল মুয়াল্লা
জান্নাতুল মুয়াল্লা ( جنة المعلى - "Garden of the Mualla" ) সৌদি আরবের মক্কায় অবস্থিত একটি কবরস্থান। এটি মসজিদুল হারামের অল্প দূরে অবস্থিত। এখানে মুহাম্মদ (সা) এর স্ত্রী খাদিজা বিনতে খুওয়াইলিদ, দাদা ও অন্যান্য পূর্বপুরুষদের কবর রয়েছে।
শাহজাহান মসজিদ
শাহজাহান মসজিদ পাকিস্তানের একটি বিখ্যাত মসজিদ। এটি মধ্যযুগের একটি অনন্য স্থাপত্যিক নিদর্শন। মোগল সম্রাট শাহজাহানের আমলে ১৬৪৭ খৃস্টাব্দে মসজিদটি প্রতিষ্ঠা করা হয়। সুন্দর এ মসজিদ লাল ইট ও নীল টালিতে তৈরি। মসজিদের আয়তন প্রায় ৫১ হাজার ৮৫০ বর্গফুট। কারো কারো মতে, গম্বুজের সংখ্যার দিক দিয়ে শাহজাহান মসজিদ বিশ্বের সবচেয়ে বড় মসজিদ। এতে রয়েছে প্রায় ১০০টি গম্বুজ। 
করাচি থেকে ১০০ কিলোমিটার দূরে থাট্টা শহরে এ মসজিদের অবস্থান মসজিদটি ইউনেস্কোর বিশ্ব ঐতিহ্যে স্খান পেয়েছে। এটি সংরক্ষিত।